Z A P I S N I K
s 2. sjednice Povjerenstva za procjenu šteta od prirodnih nepogoda Gradskog vijeća Grada Ivanić-Grada održane dana 7. listopada 2025. godine u 9:30 sati u Gradskoj upravi Grada Ivanić-Grada, Park hrvatskih branitelja 1.
Prisutni članovi Povjerenstva:
1. Matija Baček – član 
2. Vlado Klasan – član 
3. Marko Lisak – član 
Odsutni članovi: 
1. Ivan Brcković – predsjednik
2. Ana Maros – članica 
Ostali prisutni: Matea Rešetar, viša stručna suradnica za poslove Gradskog vijeća i Gradonačelnika 
G. Vlado Klasan otvorio je 2. sjednicu Povjerenstva, konstatirao da je sjednici prisutna većina članova Povjerenstva te da se mogu donositi pravovaljane odluke. 

Povjerenstvo je jednoglasno usvojilo sljedeći: 

DNEVNI RED
[bookmark: _Hlk141964725]
1. Usvajanje Zapisnika Stručnog povjerenstva za procjenu šteta od prirodne nepogode suša za Grad Ivanić-Grad,
2. Utvrđivanje konačnog izvješća o procjeni štete od prirodne nepogode suša,
3. Razno.

Rad po utvrđenom dnevnom redu.

TOČKA 1.

G. Vlado Klasan ukratko je upoznao ostale članove s dostavljenim Zapisnikom Stručnog povjerenstva za procjenu šteta od prirodne nepogode suša te su jednoglasno s 3 glasa za usvojili

Z A K LJ U Č A K

I.

Povjerenstvo za procjenu šteta od prirodnih nepogoda razmatralo je Zapisnik Stručnog povjerenstva za procjenu šteta od prirodne nepogoda suša za Grad Ivanić-Grad. 

II.

Povjerenstvo za procjenu šteta od prirodnih nepogoda usvaja Zapisnik Stručnog povjerenstva iz točke I. Zaključka. 

III.
Zapisnik Stručnog povjerenstva o procjeni šteta od prirodne nepogode suša na području Grada Ivanić-Grada sastavni je dio ovog Zaključka. 

IV.

Ovaj Zaključak stupa na snagu danom donošenja.


TOČKA 2.

G. Vlado Klasan predložio je utvrđivanje konačnog izvješća o procjeni štete od prirodne nepogode suša te je Povjerenstvo s 3 glasa za jednoglasno usvojilo

Z A K LJ U Č A K

I.

Povjerenstvo za procjenu šteta od prirodnih nepogoda utvrđuje konačno izvješće o procjeni štete uzrokovane prirodnom nepogodom suša na području Grada Ivanić-Grada proglašenom odlukom župana Zagrebačke županije KLASA: 920-01/25-02/2, URBROJ: 238-03-25-4 od 20. kolovoza 2025. godine. 

II.

Sukladno konačnom izvješću procjenjuje se da šteta nastala uslijed prirodne nepogode suša na području Grada Ivanić-Grada iznosi 1.309.953,37 EUR. 

III.

Konačno izvješće o procjeni šteta od prirodne nepogode suša na području Grada Ivanić-Grada sastavni je dio ovog Zaključka. 

IV.

Ovaj Zaključak stupa na snagu danom donošenja.


TOČKA 3 - RAZNO

Pod točkom razno pitanja i prijedloga nije bilo. 

Sjednica je završena u 9:50 sati. 


Zapisnik sastavila:                                                                                     Predsjednik Povjerenstva:

Matea Rešetar		                                                                                  Ivan Brcković

